
נושא הדף: הארץ ומצוותיה: שאלות הכנה לבגרות 
מחבר: יהודה רוזנברג

מיועד לכתות: יב עולים

בס"ד

שאלות מנחות לבגרות  על חוברת  "הארץ ומצוותיה".

1.כמה קדושות יש לארץ ישראל?  מהם?  אילו מהם קדושות גם כיום? (3 קדושות: קדושה עצמאית – כל מה שהקב"ה הבטיח לאבות. קדושה ראשונה – כל מה שעם ישראל כבשו עד לחורבן בית המקדש הראשון. ברגע שישראל גלו, הארץ לא הייתה קדושה בקדושה ראשונה.  קדושה שניה – כל מקום שעזרא ונחמיה והיהודים שעלו לארץ  בבית שני.  קדושה זו לא הפסיקה, גם כאשר עם ישראל גלה מהארץ בבית שני. מקומות אלו קדושים בקדושה שניה גם כיום).

2. מתי הייתה קדושה ראשונה? (מכיבוש ארץ ישראל על ידי יהושע, עד שעם  ישראל גלה לאחר חורבת בית המקדש הראשון).

3. לאיזה סיבות מותר לצאת מארץ ישראל? (3 סיבות). (א'. ללמוד או ללמד תורה.  ב'. למי שאין פרנסה בארץ. ויש לו עבודה בחו"ל.  ג'. לחפש אישה או בעל).

4. האם יש מצווה לכבוש את ארץ ישראל גם היום? (הרמב"ן אומר שכן).

5. האם לקיים מצוות זה להיות עבדים, או בני חורים? נמקי לפי הכוזרי. (קיום המצוות תפקידו לכוון אותנו, ולעזור לנו לחיות נכון, בצורה יותר בריאה, לעזור לחשוב ולהתנהג טוב יותר. לכן קיום המצוות רק מכוון אותי ועוזר לי לא להתבלבל, ועוזר לי להיות בן חורים, לחיות יותר טוב).

6. האם מותר להגיד לגוי לכתוב אישור על קניית אדמה בארץ ישראל, אם אני    

    יכול לקנות את האדמה מהגוי דווקא בשבת? (כן. כל עבודה שאסור לעשות אותה מחכמים בשבת, מותר לעשות אותה כדי לקנות אדמה מהגוי, אם אני מפחד שעד מוצאי שבת הוא יתחרט, ולא יסכים למכור).

7.ממתי ועד מתי מביאים ביכורים? מאיזה פרות מביאים ביכורים? (מביאים ביכורים משבעת המינים, ודווקא מהמקומות בארץ ישראל ששם יש את הפרות הכי טובים מאותו סוג. מביאים ביכורים משבועות ועד חג חנוכה).

8. מה עשו עם הכלים שבהם הביאו את הביכורים? (מה ההבדל בין הכלים 

    שהביאו העניים לאלו שהביאו העשירים? (העניים הביאו בסלים פשוטים, ונתנו אותם לכהנים.  העשירים הביאו בכלי כסף וזהב, ולקחו את הכלים חזרה הביתה).

9. מאלו פירות, מתי והיכן  חייבים להביא תרומות ומעשרות מהתורה? (רק משבעת המינים, ורק בארץ ישראל, ורק כאשר עם ישראל נמצא כולו בארץ ישראל).

10. מאלו פירות, מתי והיכן חייבים להפריש תרומות ומעשרות מחכמים? (מכל הפרות והירקות, בארץ ישראל ובחו"ל).

11. מה זה "טבל", ומה זה  "דמאי"? (טבל = פרות או ירקות שלא הפרישו מהם תרומות ומעשרות.  דמאי = פרות וירקות שלא יודעים אם הפרישו מהם תרומות ומעשרות).

12. "תרומה  גדולה" מי מקבל אותה? כמה נותנים כיום, כמה נתנו בזמן בית  

      המקדש? ומה עושים אתה כיום? (רק כהן טהור יכול לאכול אותה. לכן כיום מפרישים טיפה, ונותנים לפרי להירקב. בזמן בית המקדש: אדם נדיב (עין טובה) – 1/40. בינוני – נתן 1/50. קמצן (עין רעה) נתן 1/60).

בס"ד

13. "מעשר ראשון" – מי מקבל אותו כיום? מי קיבל אותו בזמן בית המקדש? 

       כמה נותנים?  (מעשר ראשון שייך ללויים, מותר לכל אחד לאכול אותו. וצריך להפריש 1/10 מהפרות למעשר ראשון. כיום שאף אחד לא מסוגל להוכיח כי הוא באמת לוי – מפרישים מעשר ראשון, ואוכלים אותו בעצמנו).

14. "תרומת מעשר" – מי נותן למי? מאלו פירות הוא נותן? כמה הוא נותן? (הלוי נותן 1/10 מהמעשר הראשון שקיבל לכהן. את  התרומת מעשר (= מעשר מן המעשר) אוכל רק כהן טהור. לכן כיום מפרישים 1/100 מהפרי, ונותנים לו להירקב).

15. "מעשר שני" – כמה נותנים? מי אוכל אותו והיכן? מה עושים אתו כיום? (נותנים 1/10 מהפרות. בעל הפרות אוכל את הפרות כאשר  הוא טהור, ודווקא בירושלים. לכן כיום לא מעלים את הפרות לירושלים, אלא פודים (= קונים) את הפרות ב"שווה פרוטה", ואותה משמידים).

16. באיזה שנים נותנים  "מעשר שני"? מה נותנים במקום מעשר שני? מה 

     עושים עם שני סוגי המעשרות כיום?  (מעשר שני נותנים בשנות אבד"ה (שנה 1, 2, 4, 5) לשמיטה. (שנה ראשונה אחרי השמיטה ...). בשנים ג', ו' נותנים מעשר עני, ולא מעשר שני. כיום – מעשר שני – פודים (קונים) בשווה פרוטה (כ 10 אג'), ואת הכסף משמידים.  מעשר עני – צריך לתת לעני גם כיום).

17. מהי "הפרשת חלה"? (נותנים חלק מהבצק שהכנו לכהן, שצריך לאכול אותו כאשר הוא טהור).

18. מאיזה בצק צריך להפריש חלה? (ממה הוא עשוי? כיצד מתכוננים להכין 

      אותו לאוכל? (טיגון, אפיה...). (רק בצק קשה, שעשוי מאחד מחמשת מיני דגן (חיטה, שעורה,שבולת שועל, כוסמת ושיפון), ואשר הוסיפו לו לפחות אחד משבעת המשקים י"ד שח"ט ד"ם (יין, דבש, שמן, חלב, טל, דם, מים), ואשר אופים אותו – ממנו מפרישים חלה ומברכים. אך אם הבצק כן חייב בהפרשת חלה, רק אנו לא רוצים לאפות אותו, אלא לטגן וכדומה (כמו בצק של סופגניות) – מפרישים ללא ברכה).

19. כמה בצק צריך לקחת בהפרשת חלה כיום, ובזמן בית המקדש? פרט! (כיום: יש שמפרישים כזית (28 גרם). ויש המפרישים רק טיפה. ואותה שורפים. בזמן בית המקדש: בעל הבית נתן 1/24 מהבצק. מאפיה נתנה 1/48 מהבצק).

20. מי אכל את החלה שהפרישו? (רק כהן טהור, לכן כיום מפרישים מעט, ושורפים אותו).

21. באיזה צורות אפשר לצרף (לעשות את הבצקים כאילו הם בצק אחד) אם 

       יש  לי שני בצקים שונים קטנים, ורק אם נצרף  אותם יחד נוכל לקיים    

      מצוות הפרשת חלה?  ( 3 צורות). (א'. בסיר – מניח את הבצקים בכלי אחד, ומפריש על שניהם יחד. ב'. במפה – מכסה את הבצקים במפה, מגבת וכדומה, ומפריש על כל הבצק יחד. ג'. נגיסה – מצמיד את שני הבצקים, כך שברגע שיפריד אותם – קצת בצק כן ישאר דבוק על הבצק השני).

22. מה זה  "עורלה"? מה עושים עם פירות עורלה? (כל עץ, מרגע שנטעו אותו  - הוא נקרא עורלה במשך שלוש שנים. בשנים אלו אסור לאכול או להנות מהפרות או הקליפות או הגרעינים שלו. אלא נותנים לפרות להירקב על העץ).
בס"ד

23. מה הדין של עץ שחתכו אותו כמעט לגמרי? האם צריך להתחיל ספור עוד פעם את שנות העורלה? פרט! (אם חתכו את העץ, ושאר מהגזע פחות מ 10 ס"מ (טפח אחד) – צריך להתחיל לספור מחדש שלוש שנים של עורלה. אבל אם נשאר 10 ס"מ או יותר – לא צריך להתחיל לספור מחדש).
24. מה הדין של ענף שהעברנו בתוך האדמה, וממנו גדל עץ חדש                (= "הברכה")? פרט מה הדין אם חתכו את הענף מהעץ לאחר שעשו את ההברכה, ומה הדין אם לא חתכו אותו. (אם לא חתכו את הענף מהעץ שממנו גדל, הוא חלק מהעץ המקורי שלו, ולכן לא צריך לספור שלוש שנים של עורלה.  אבל ברג שחותכים את הענף מהעץ שלו, והוא חי בלי קשר לעץ ממנו יצא – מאותו רגע שחתכו – צריך לחכות שלוש שנים של עורלה).
25. מה זה  "נטע רבעי"? מה עשו עם פירות נטע רבעי בזמן בית המקדש? ומה עושים אתם כיום? (נטע רבעי – זו הפרות של השנה הרביעית (שנה אחרי שלוש שנות העורלה). בשנה זו היו מעלים את הפרות שגדלו לירושלים, וכל אחד טהור יכל לאכול אותם, אבל דווקא בירושלים. אם לא יכל לקחת את הפרות עצמם, כי הם היו מתקלקלים בדרך וכדומה – היו פודים – קונים את הפרות, מוסיפים חמישית מהמחיר האמיתי, ואת הכסף היו לוקחים לירושלים, קונים בו אוכל, ואוכלים את האוכל בירושלים בטהרה.   כיום – שאנו לא טהורים, ולא יכולים לאכול את פרות נטע רבעי (כמו פרות מעשר שני) אנו קונים את הפרות בשווה פרוטה – ב 10 אג'. ואת הכסף משמידים).
26. כל כמה שנים עושים "שנת שמיטה"? (כל שנה שביעית – היא שנת שמיטה).
27. איזה שני סוגי "שמיטה" ישנם? (א'. שמיטת קרקעות – יש עבודות שאסור לעשות בגידולים החקלאיים.  ב'. שמיטת כספים – בכניסת ראש השנה של השנה השמינית – כל החובות הכספיות שלא קבעו מראש מתי יחזירו אותם, מתבטלות).
28. הסבר את המושגים הבאים: א'. אוצר בית דין.      ב'. היתר מכירה.   ג'. פרוזבול.   (אלו שלוש שיטות לעבוד בשנת השמיטה לפי ההלכה.  א'. אוצר בית דין – בשמיטה אסור למכור פרות שגידלתי, אבל לבית דין מותר למכור. לכן אני מוכר לפני  השמיטה את הקרקעות שלי לבית דין, והם מוכרים את הפרות במחיר שעולה לי לגדל את הפרות, בלי להרוויח ובלי להפסיד.  ב'. היתר מכירה – אם האדמה בארץ ישראל שייכת לאדם שאיננו יהודי – אין שם את כל דיני השמיטה. לכן יש שמוכרים את הפרדס שלהם לערבי לאותו שנה, ואז אין את הדין של השמיטה, ואפשר לעבוד ולמכור כרגיל).
29. אלו עבודות מותר לעשות בצמחים בשנת השמיטה, ואילו אסור לעשות? (מלאכות שעושים כדי שהצמח לא ימות, כמו השקיה – מותר לעשות בשמיטה. (="אוקמי אילנה").
30. מה הדין של פירות של ערבי שגדלו בשמיטה בארץ ישראל? (לא חייבים בדיני שמיטה – ראי "היתר מכירה" בשאלה 28).
31.  אילו חובות כספיים (= כסף שחייבים לי) מתבטלים בשמיטה (= לא צריך להחזיר אותם)? ממתי לא צריך להחזיר?  (ברגע שנכנס חג ראש השנה של השנה השמינית).
בס"ד

שאלות הכנה לבגרות על חוברת "אדם ורעו".

32. את מי צווה לאהוב? ואת מי יש מצווה להיזהר במיוחד שלא לפגוע בהם?

33. את מי צריך לכבד? (3 תשובות).
34. למה יש מצווה לכבד את ההורים?
35. היכן ולמה עדיף לגור, בעיר שיש בה צדיקים, או  במקום שאין בו צדיקים?
36. מה יעשה אדם שאין שום מקום שיוכל לגור בו בין צדיקים?
37. באילו עבירות מותר להוכיח את האדם מול הרבה אנשים, ולגרום לו בושות, ובאיזה מצוות אסור להוכיח את האדם ברבים?
38. הסבר את המושגים הבאים: א'. רכילות.  ב'. לשון הרע.  ג'. מוציא שם רע.   ד'. נקימה.    ה'. נטירה.
39. מה עלינו  לעשות לאדם שצועק עלינו? (פרט את "הרצוי והמצוי", מה עדיף לעשות, ומה הגיוני שנעשה).
40. מי חייב לתת צדקה? 
41. מה עדיף, לתת צדקה ל"פדיון שבויים" (לשחרר יהודי מהכלא של הגויים), או לתת כסף לעני לקניית בגדים?
42. מה ההבדל בין  "קופה"  ל"תמחוי"? כמה אוכל מקבלים מכל אחד מהם?
43. מי יותר טוב? אדם הנותן הרבה כסף לעני, אך בצורה לא יפה, או אדם הנותן מעט בצורה יפה ונעימה?
44. מה עדיף לתת לעני, כסף בהלוואה – כדי שיוכל לקנות חנות, ולהתחיל לעבוד, או לתת צדקה? נמק!
45. מהי מצוות  "פריקה וטעינה"?
46. מה הדין אם בעל החמור לא מוכן לעזור לי לפרוק (להוריד) את הדברים הכבדים מהחמור? (האם אני חייב להוריד את הדברים, והאם מותר לי לקבל כסף על העבודה?)
47. האם חייבים לעזור לבעל החמור להעמיס מחדש את הדברים? האם מותר לדרוש ממנו כסף על העבודה?
48. איזה בתי דינים ישנם? (פרט 4 בתי דין). מה מותר לכל אחד מהם לשפוט? 
49. באיזה צורה ישבו הדיינים בבית דין של 23? למה הם ישבו כך?
50. מה הדין של אדם ש 12 דיינים פסקו להרוג אדם, ו 11 אמרו שלא להרוג אותו?
51. מה הדין של אדם שכל 23 הדיינים אמרו להרוג אותו? מדוע?
52. מה הדין של אדם ש 11 דיינים פסקו להרוג את הנאשם, ו 12 דיינים פסקו שלא להרוג אותו?
53. כאשר נותנים הלוואה לאדם אחר. על מה צריך להקפיד? (מה צריך שיהיה ומה צריך לעשות בזמן ההלוואה)?
בס"ד

54. מתי אדם חייב להעיד על מה שהוא ראה, ומתי אסור לו להעיד?
55. עם מי אסור להעיד?
56. מה צריך  לעשות אם השטר שבו כתוב שקיבלתי הלוואה, ברגע שהחזרתי את ההלוואה?
57. מה זה  "גניבת דעת"? הבא לפחות 2 דוגמאות.
58. מה זה  "הונאת דברים"? הבא לפחות 2 דוגמאות.
59. כיצד צריך לנהוג מוכר ישר, כאשר הוא מוכר חפץ, כדי שלא יחשדו בו שהוא מנסה להרוויח סתם הרבה על חשבוני? (ע"מ 46).
60. איזה עלויות מותר למוכר להכניס לתוך המחיר של החפץ, ואלו  לא? (האם לדוגמא מותר לקחת בחשבון כאשר הוא מוכר נעליים, כמה ארנונה, חשמל, שמירה וכדומה עליו לשלם?).
61. מתי יש חובה להוכיח (להגיד לאדם שהוא לא בסדר) אדם? מתי לא צריך להוכיח אותו?
62. באיזו צורה צריך להוכיח אדם? פרטי דינים שונים בשני סוגי עברות שונות!
63. את מי צריך מאוד שלא להונות?
64. כאשר שוקלים שקיות למחירה, כיצד המוכר צריך לנהוג?
65. האם מותר לי לקנות דברים זולים, כאשר אני יודע כי בקרוב מאוד המחיר יעלה מאוד, ואז אמכור את מה שקניתי, ואוכל להרוויח הרבה כסף? פרטי שני מקרים בעלי דין שונה!
66. האם יש מצווה להרים כל חפץ שמצאתי ולהכריז שמצאתי אבידה? תני דוגמאות למקרים שונים!
67. איזו מציאה שמצאתי מותר לי לקחת לעצמי, בלי להכריז? נמקי!
68. כאשר אדם מוצא אבדה, כיצד יכריז עליה? אילו פרטים עליו לגלות כאשר הוא מכריז, ואילו לא?
69. האם מותר לי לעשות תעלה לפני הבית שלי, כך שמי הגשמים יעברו לבית של השכן, ולא יכנסו לבית שלי? פרטי מתי מותר, ומתי אסור.
70. האם מותר לאדם להגיד כי זה לא מכובד בשבילו להרים אבדה פשוטה כל כך, או זולה כל כך, ולכן הוא לא חייב להרים את האבדה, ולהכריז עליה? פרטי באיזה מקרה מותר לו לא להכריז, ומתי חייב להכריז, גם אם הוא אדם מכובד, והמציאה קטנה ופשוטה!
71. האם מותר להקים חנות מתחרה לחנות שכבר קיימת? (להקים חנות בגדים מול חנות בגדים אחרת, והוא יודע כי בגלל זה שהוא בונה עוד חנות – השני יפסיד כסף).
72. האם מותר לבעל חנות לעשות "מבצעים" כדי שיבואו לקנות אצלו? נמקי!
73. האם מותר לגנוב  "בצחוק", ואחר כך להחזיר את מה שגנב?
74. מתי אדם עובר על העברה של  "לא תתאווה", ומתי יעבור על "לא תחמוד"?
75. האם מותר לי לקנות דבר בזול, עד שכמעט ברור לי כי מוכרים לי דבר שגנבו אותו? נמקי!
76. האם מותר לרמות את מס הכנסה ?
בס"ד

77. מה זה  "דין מוסר"? מה העונש של המוסר?
78. האם מותר לעשות דברים, כאשר אני יודע שכתוצאה מכך זה יזיק לאחר?  הביאי דוגמא!
79. מה זו מצוות "מעקה"? תני 3 דוגמאות!
80. מהם החובות והזכויות של הפועל העובד עם אוכל?
81. מה הסמכות של בתי דין רבניים כיום?
בהצלחה, ולימוד מהנה!

